《临清公署作》
明代·童承叙

万家楼阁抱城阿，武帝旌旗向此过。
不见凤笙吹别殿，空闻龙舸驻清河。
水寒沙碧生冰雪，华榭歌台长薜萝。
共道于今游幸少，豹房虎圈月华多。

作者简介：（?—1542）明湖广沔阳人，字汉臣，一字士畴。正德十六年会试中式，世宗即位，成进士。授编修，官至左春坊左庶子。有《平汉录》、《沔阳州志》、《内方集》。